Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az adatvédelmi törvény szabályai összhangban vannak a Polgári Törvénykönyvrõl szóló 1959. évi IV. törvény 80. §-bán foglaltakkal: „A személyhez fûzõdõ jogok megsértését jelenti a más képmásával vagy hangfelvételével kapcsolatos bármiféle
Paragraph Index: 643

2005. október 12-i számában nyilvánosságra hozta az MTV elnöke által a Népszabadság fõszerkesztõjének írt sms-üzenetét. Az Avtv. 2. § 1. pontja alapján az SMS tartalma lehet személyes adat, ugyanakkor a jogszabályok által alkotott kategóriák közül leginkább a levéltitok törvényi védelme alá tartozik. Az adatvédelmi biztos megállapította, hogy az MTV elnöke által Vörös T. Károlynak írt SMS-t a Népszabadság címû napilap jogellenesen hozta nyilvánosságra 2005. október 12-i számában, hiszen a nyilvánosságra hozatalhoz az elnök nem járult hozzá. Az adatvédelmi biztos, a beadvány nyomán felszólította a Népszabadság fõszerkesztõjét arra, hogy a továbbiakban tartózkodjon a hasonló jellegû jogsértésektõl. Az MTV elnöke tájékoztatást kapott, hogy jogi elégtételt, személyhez fûzõdõ jogának megsértése miatt polgári jogi úton szerezhet, továbbá levéltitok, illetve magántitok megsértése miatt büntetõ feljelentést tehet a rendõrségen. (1812/A/2005) Több olyan beadvány érkezett az adatvédelmi biztoshoz, amelyben a kereskedelmi televíziók mûsorkészítési, szerkesztési módszereit sérelmezik a panaszosok. Az ügyek egy részében a vizsgálat még tart. Egy fogorvosi rendelõ vezetõje azzal a panasszal fordult az adatvédelmi biztoshoz, hogy a Cool TV „Gerilla Grill” címû mûsorának készítõi engedély nélkül, provokatívan bementek a váróterembe és a rendelõbe, és ott felvételeket készítettek a helyszínrõl és a panaszosról. Mivel a panaszos nem járult hozzá a felvételek készítéséhez és a televízióban történõ bemutatásához, ezért ez az adatkezelés jogalap nélkül történt, tehát a felvétel elkészítése jogellenes volt. (273/A/2005) Évek óta érkeznek panaszok a kereskedelmi televíziók által készített, úgynevezett „valóság”, vagy „reality show”-kkal kapcsolatban. Legtöbb esetben a mûsorok készítésének körülményeit sérelmezik, valamint hiányolják a felvételek elkészítése kapcsán adott megfelelõ tájékoztatást, mert az érintett csak a mûsorról, az adatkezelés céljáról, a nyilvánosságra hozatal módjáról adott megfelelõ tájékoztatás birtokában tudja felelõsen eldönteni, hogy rendelkezésre bocsátja személyes adatait, vagy inkább nem kíván a nyilvánosság elõtt szerepelni. Az adatvédelmi biztos több eset kapcsán hangsúlyozta, ha a megfelelõ tájékoztatás hiányzik, akkor a hozzájárulás nem tekinthetõ az adatkezelés jogalapjának, ezért a megfelelõ hozzájárulás nélküli adatkezelés jogellenes. Az adatvédelmi biztos munkatársai 2004. április 26. napján helyszíni ellenõrzés keretében megvizsgálták a Magyar RTL Televízió Rt. által üzemeltetett RTL Klub elnevezésû kereskedelmi TV-csatornán több alkalommal is sugárzásra került „Anyacsavar” címû mûsor kapcsán a Magyar RTL Televízió Rt. és a mûsorban részt vevõ személyek között megkötött szerzõdéseknek az Avtv. rendelkezései szerinti megfelelõségét. Az adatvédelmi biztos álláspontja szerint a Magyar RTL Televízió Rt. szerzõdéseinek tartalma ellentétes az Avtv. 3. §-ának

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes